**10 Тақырып. Жеке табыс салығы**

 **Лекция мақсаты**: Жеке табыс салығының экономикалық мәнін және салық жүйесіндегі ролін түсіндіру.

 **Лекция сұрақтары:**

1.Азаматтардың табысына салық салу жүйесінің эволюциясы және экономикалық мазмұны.

2. Қазақстандағы жеке табыс салығы және оның дамуы.

3. Төлем көзінен салық салынатын жеке тұлғалардың салықты төлеу тәртібі және есептеу ерекшеліктері

**Лекция мазмұны:**

Бұл салық бойынша қаражаттардың түсімі барлық салық төлемдерінің 9% алады. Салық салу обьектілері бар жеке тұлғалар жеке табыс салығын төлеушілер болып есептеледі.Салық салу обьектісі төлем көзінен салық салынатын табыстар және төлем көзінен салынбайтын табыстар болып саналады.

 Салық мөлшерлемесі баспалдақты үдеме бойынша табыстың мөлшеріне қарай 5 пайыздан 20 пайызға дейін белгіленген.

 Дивиденттер, сыйақылар мен ұтыстар түріндегі табыстарға 15% мөлшерлеме,адвокаттардың және нотариустардың табыстарына 10% мөлшерлеме бойынша салық салынады.

 Төлем көзінен салық салынатын табыстарға мыналар жатады:

* қызметкердің табысы;
* біржолғы төлемдерден алынған табыст;
* жинақтаушы зейнетақы қорларынан берілетін зейнетақы төлемдері;
* девиденттер, сыйақылар, ұтыстар түріндегі табыс;
* стипендиялар;
* жинақтаушы сақтандыру шарттары бойынша табыс.

 Салық агенттері жеке табыс салығын есептеу мен ұстап қалуды төлем көзінен салық салынатын табыс төленетін куннен кешіктірмей жургізеді.Олар салық төлеушілердің тұрған жері бойынша есепті айдың табысын төлеудің соңғы күннінен кейінгі бес жұмыс күні ішінде жүзеге асырады.Салық кодексінде көрсетілген қызмет түрлері бойынша арнаулы салық режімдерін қолданатын салық агенттерінің жеке табыс салығын төлеудің тәртібі мен мерзімдері белгіленген. ҚР-ң шегінен тыс жерлерде төленген жеке табыс салығынның сомасы белгіленген тәртіппен Қазақстанда салық төлеу есепке жатқызылады. Шетелдік резидент-жеке тұлғалар табыстарына олардың ҚР-ғы көздерінен де, сонымен бірге одан тыс жерлерден де алған табыс кіреді.Салық салынатын табысты анықтау,резиденттен алынатын жеке табыс салығын есептеудің,ұстаудың және төлеудің тәртібі қызметтің сипатына қарай жүргізіледі. Тұрақты мекемемен байланысы жоқ бейрезиденттер салықты төлем көзінен шегерімсіз 5 пайыздан 30 пайызға дейінгі мөлшерлемелер бойынша төлейді;қызметі тұрақты мекеме құруға соұтыратын бейрезиденттер салықты төлем көзінен салық салынбайтын, шегерімдер сомасына азайтылған табыстардан резиденттерге арналған мөлшерлемелер бойынша төлейді.

 **Өзіндік бақылауға арналған сұрақтар:**

1. Жеке табыс салығы: экономикалық мазмұны, құрылу принциптері мен қызметтерінің механизмі

2. Төлем көзінен салық салынбайтын табыстар және түрлері.

3. Жеке табыс салығы бойынша декларация.

4. Салық ставкалары. Салық кезеңі. Төлем көзінен салық салынатын табыстардың түрлеріне жалпы сипаттама.

5. Жеке тұлғаның салық агентінен алатын табысы.